# LATVIJAS REPUBLIKAS MINISTRU KABINETA

# SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2018.gada \_\_.\_\_\_\_\_\_\_\_ |
|  |  |  |

\_\_ .§

**Informatīvais ziņojums**

**“Par papildu valsts budžeta saistību uzņemšanos Eiropas Komisijas līdzfinansētā grantu projekta “Par standartu tulkošanu” īstenošanai”**

1. Pieņemt zināšanai iesniegto informatīvo ziņojumu.
2. Atbalstīt papildus nepieciešamā finansējuma piešķiršanu sabiedrībai ar ierobežotu atbildību “Latvijas standarts” (turpmāk – LVS) 127 865,75 EUR apmērā, lai pilnībā īstenotu Eiropas standartu tulkošanas projekta realizāciju. Projekta realizācijai nepieciešams nacionālais līdzfinansējums 39 075,50 EUR un priekšfinasējums 88 790,25 EUR.
3. Šī protokollēmuma 2.punktā minētā projekta ieviešanai papildu nepieciešamo finansējumu (nacionālo līdzfinansējumu un priekšfinansējumu) pārdalīt no 74.resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai”.
4. Ekonomikas ministrijai sagatavot un normatīvajos aktos noteiktā kārtībā iesniegt Finanšu ministrijā pieprasījumu par apropriācijas pārdali.
5. Ekonomikas ministrijai pēc gala maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.
6. Atbalstīt LVS dalību nākamā perioda Eiropas standartu tulkošanas projekta 2019./2020.gadam īstenošanā un paredzēt, ka LVS saistības nākamā perioda projekta īstenošanai ir līdzvērtīgas esošā projekta saistībām.

Ministru prezidents M.Kučinskis

# Valsts kancelejas direktors J.Citskovskis

Iesniedzējs:

Ministru prezidenta biedrs

ekonomikas ministrs A.Ašeradens

Valsts sekretārs J.Stinka